Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 504/12/8807	Michalovce, 19.12.2013
EEČ : 2-66-457-2013

U Z N E S E N I E

Trestná vec:	obvinený XXXXX  
Prečin:	Porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 19.12.2013, spisová značka 1 Pv 504/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Vyššie uvedeného prečinu sa mal obvinený XXXXX dopustiť tým, že dňa 19. 06. 2012 v nákladnom motorovom vozidle zn. XXXXX XXXXX ukryté v skrinke na náradie za pravým predným kolesom ťahača, v konštrukčnej dutine riadiacej páky ťahača, v chladničke a pod lehátkom v kabíne tohto vozidla, sa pokúsil o 01.50 h nelegálne - bez prihlásenia k colnej kontrole previezť cez cestný hraničný priechod vo Vyšnom Nemeckom, okres Sobrance, z územia Ukrajiny na územie Slovenskej republiky, celkom 2980 ks zahraničných cigariet zn. Kent, LM a Marlboro, neoznačených kontrolnými známkami SR, ale z časti bieloruskými známkami, hoci vedel o tom, že uvádzanie zahraničných cigariet neoznačených kontrolnými známkami SR na našom území je v rozpore s ustanovením  §  9  ods.  2  zákona  č.  106/2004  Zb.   zákonov,  pričom  k ďalšiemu nelegálnemu uvedeniu týchto zahraničných cigariet do obehu na našom území nedošlo len preto, že tieto zahraničné cigarety boli  pri dôkladnej colnej kontrole za pomoci skenovacieho zariadenia nájdené colníkmi CÚ, Pobočka XXXXX, ktorí prevážané cigarety vo vozidle objavili a zaistili, čím zabránili spôsobeniu škody štátnemu rozpočtu SR spočívajúcu vo vzniku colného dlhu vo výške 399,76 €. 

Uznesením prokurátora Okresnej prokuratúry Michalovce zo dňa 19.12.2013, spisová značka 1 Pv 504/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
	Uznesením prokurátora Okresnej prokuratúry v  Michalovciach sp. zn. 1Pv 504/12 z 02. 08. 2012 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie pre prečin porušenia predpisov o štátnych technických opatreniach na označenie tovaru podľa § 279 ods. 1 Tr. zákona proti obvinenému XXXXX. Podľa § 216 ods. 2 Tr. poriadku bola pre podmienečné zatavenie trestného stíhania stanovená skúšobná doba v trvaní  15 mesiacov. Toto rozhodnutie sa stalo právoplatným dňom 18. 08. 2012. 

Vyššie uvedeného prečinu sa mal obvinený XXXXX dopustiť tým, že dňa 19. 06. 2012 v nákladnom motorovom vozidle zn. XXXXX XXXXX ukryté v skrinke na náradie za pravým predným kolesom ťahača, v konštrukčnej dutine riadiacej páky ťahača, v chladničke a pod lehátkom v kabíne tohto vozidla, sa pokúsil o 01.50 h nelegálne - bez prihlásenia k colnej kontrole previezť cez cestný hraničný priechod vo Vyšnom Nemeckom, okres Sobrance, z územia Ukrajiny na územie Slovenskej republiky, celkom 2980 ks zahraničných cigariet zn. Kent, LM a Marlboro, neoznačených kontrolnými známkami SR, ale z časti bieloruskými známkami, hoci vedel o tom, že uvádzanie zahraničných cigariet neoznačených kontrolnými známkami SR na našom území je v rozpore s ustanovením  §  9  ods.  2  zákona  č.  106/2004  Zb.   zákonov,  pričom  k ďalšiemu nelegálnemu uvedeniu týchto zahraničných cigariet do obehu na našom území nedošlo len preto, že tieto zahraničné cigarety boli  pri dôkladnej colnej kontrole za pomoci skenovacieho zariadenia nájdené colníkmi CÚ, Pobočka XXXXX, ktorí prevážané cigarety vo vozidle objavili a zaistili, čím zabránili spôsobeniu škody štátnemu rozpočtu SR spočívajúcu vo vzniku colného dlhu vo výške 399,76 €. 

Skúšobná doba pre podmienečné zastavenie trestného stíhania uplynula dňom 18. 11. 2013. 

Po uplynutí skúšobnej doby bol vyžiadaný odpis z registra trestov a správy o povesti obvineného.

Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku, a teda vyhovel podmienkam uvedeným v ustanovení  § 217 ods. 1 Trestného poriadku. 

Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor